Diari Oficial de la Generalitat Valenciana


Sumari del DOGV 7482, del 10-03-2015 (2015/2044)

Notificació a les titularitats cadastrals afectades per la unitat d'execució AR1-01 de Barxeta.
-----------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2044


Organisme emissor
:   Promocons Vito, SL

Tipus de document
:   Anunci

Notificació a les titularitats cadastrals afectades per la unitat d'execució AR1-01 de Barxeta. [2015/2044]  
Promocons Vito, SL, en la condició d'agent urbanitzador de la unitat d'execució AR1-01 de Barxeta, fa saber que no ha sigut possible la notificació, als següents titulars cadastrals inclosos en l'àmbit de la planificació, de l'avís de la presentació i sotmetiment a informació pública del programa:  
- Marie Claire Berenguer Albert.  
- Josaine Claire Berenguer Albert.  
Per això, i seguint el procediment legalment establit, als efectes previstos en la Llei 16/2005, de 30 de desembre, de la Generalitat, Urbanística Valenciana (LUV), així com en el Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, del Consell, modificat per Decret 36/2007, de 13 d'abril, del Consell, per mitjà de la present notificació es fa saber:  
  
Primer. La mercantil Promocons Vito, SL, amb domicili a la partida la Solana, s/n, de Barxeta, ha presentat davant de l'Ajuntament de Barxeta el projecte de reparcel·lació forçosa de la unitat d'execució AR1-01 de sòl urbà residencial del Pla General de Barxeta, a l'empara del que establixen els articles 169 i següents de la LUV, i concretament, el que disposen els articles 177 de la LUV i 416 del ROGTU.  
  
Segon. Després de l'Acord de 21 de gener de 2013, del Ple de l'Ajuntament de Barxeta, i en aplicació del que disposen els preceptes esmentats, es realitza la present notificació del sotmetiment a informació pública del mencionat projecte de reparcel·lació durant un mes, i este termini computarà des de la publicació del corresponent anunci del Diari Oficial de la Comunitat Valenciana.  
Tercer. Durant el referit termini, podran formular-se qualssevol al·legacions, en els termes legals previstos, per a la qual cosa es podrà consultar el projecte de reparcel·lació, juntament amb la memòria de quotes i el certificat de domini i càrregues expedit pel Registre de la Propietat de Xàtiva, a l'Ajuntament de Barxeta, situat a la plaça de Josep Lorente, número 1, d'este municipi.  
Quart. Es fa expressa advertència del deure legal dels propietaris i titulars de drets afectats per la reparcel·lació d'exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació si no estiguera ja en l'expedient o este fóra incomplet o erroni, i advertir-los, així mateix, que l'omissió, error o falsedat d'estes declaracions no podran afectar el resultat objectiu de la reparcel·lació.  
  
  
Barxeta, 2 de març de 2015.- En representació de Promocons Vito, SL: Víctor Tormo Martos.